દશેરાના દિવસે રાવણ દહન જોવા માટે અમૃતસરમાં રેલવે ટ્રેક પર ઉભેલા 60 લોકોના જીવ લેનાર કાળમુખી ટ્રેનના ડ્રાઈવરને હજારોની ભીડ કેમ ના દેખાઈ તે એક સવાલ છે.જોકે મીડિયા રિપોર્ટ પ્રમાણે ડ્રાઈવરનુ કહેવુ છે કે જ્યારે આ દુર્ઘટના સર્જાઈ ત્યારે અંધારુ થઈ ચુક્યુ હતુ.જેવુ રાવણ દહન શરુ થયુ કે આજુ બાજુ ધુમાડો ફેલાઈ ગયો હતો.આતશબાજી થવા માંડી હતી અને તે દરમિયાન જ ટ્રેન અહીંથી પસાર થઈ હતી.ડ્રાઈવરે વધુમાં કહ્યુ હતુ કે ઘટના સ્થળે લાઈટોની કોઈ વ્યવસ્થા નહોતી.જેના પગલે કશું દેખાયુ નહોતુ.એવા પણ અહેવાલો છે કે સુરક્ષાને ધ્યાનમાં લઈને રેલવે દ્વારા ડ્રાઈવરની ઓળખ જાહેર કરવામાં આવી નથી.તેની રેલવે અધિકારીઓ દ્વારા પૂછપરછ કરવામાં આવી રહી છે.